
1FEF festas kaj gratulas— 

Centjariĝo de esperantistino Maria 
Vila Mas (Katalunio - Hispanio) 

La pasintan 3-an de septembro la 
katalunaj esperantistoj omaĝis al Maria 
Vila Mas pro ŝia centjariĝo. 

Delonge Maria partoprenis multajn 
IFEF-kongresojn en Regensburg, 

Balatonfured, Ostende, Slancev Briag 
ktp. 

Maria ricevis gratulojn, bukedon, kaj 
aliajn donacojn. 

CZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZCZ 



Bondezirojn al niaj IFEF-Honoraj Membroj 

- Olsen E.Henning, kiu festis sian 75 jariĝon la kvinan de septembro 2005, 

- Srediĉ Gvozden, kiu festos sian 70 jariĝon la dek okan de novembro 2005. 
IFEF asociiĝas al tiu agrabla evento. 

ĉratulon al s-ro Johano ĉeroldinger (Austrio) por la mondanaco, 
kiun li faris al la IFEF-kaso. 

IFEF sincere dankas la doninton. 


******** 

Frontpaĝe: Omaĝe al IFEF 

Dum la 90-a Universala kongreso de Esperanto en Vilnio, okaze de la 
jarkunveno de UMEA (Universala Medicina Esperanto-Asocio) 
IFEF, per tiu diplomo, estis honorigita de la estraro de UMEA pro 
siaj meritoj en la Esperanto-movado, sukcesa laboro kaj kunlaboro. 

La 58-a Kongreso de IFEF, 

/V /V 

Sanhajo, Cinio 
6-13 majo 2006 
kaj la postkongreso en Pekino 
13-17 majo 


Pri la kongresurbo Ŝanhajo 


Ŝanhajo situas meze de la marbordo, 
ĉe la enfluejo de Yangzi-rivero, la plej 
longa en Orienta Azio. Ŝanhajo havas 
mildan kaj humidan klimaton kun klara 
diferenco en la kvar sezonoj. Maje, la 
temperaturo estas ĉ. 25 celsiusaj gradoj. 
En Ŝanhajo, kies totala areo estas 6340.5 
kvadrataj kilometroj, loĝas 16 milionoj da 
personoj. 

Ŝanhajo estis lulilo de Esperanto- 
movado en Ĉinio. Komence de la pasinta 
jarcento, Esperanto jam estis 
enkondukita. En 1908 fondiĝis la plej frua 
esperanta organizo en Ĉinio "Ŝanhaja 
Esperanto-Asocio". Poste, stariĝis unu 
post la alia, E-organizoj en aliaj lokoj de 
la lando. Ŝanhaja Esperanto-Asocio 
(ŜEA) lernigis kaj kulturis multajn 
eminentajn esperantistojn de diversaj 
lokoj de Ĉinio. Multaj esperantisto- 
pioniroj, kiel Hujucz kaj Bakin siatempe 
kontribue laboris en ŜEA por la ĉina 
Esperanto-movado. 

La nuna ŜEA refondiĝis en 1982. Pli 
ol 7 000 homoj lernis Esperanton en 
universitatoj kaj diversaj E.kursoj 
okazigitaj de la asocio. Kiel internacia 
urbo, Ŝanhajo ĉiujare akceptas pli kaj pli 
multajn fremlandajn esperantistojn por 
turismo, komerco kaj scienca, teknika kaj 
kultura interŝanĝoj. 

Ŝanhajo estas la plej granda 
ekonomia, financa, komerca kaj navigacia 


centro de Ĉinio. La financa enspezo de 
Ŝanhajo en 2004 atingis 111.97 
miliardojn da juanoj. 

Ŝanhajo ludas tre gravan rolon en la 
ĉina ekonomio. Tie troviĝas metalurgia 
industrio, maŝinfabrikado, ŝip- 
konstruado, kemiindustrio, elektronika, 
mezurila, tekstila kaj aliaj malpezaj 
industrioj kaj potenca oceana 
transportado. Nun oni energie disvolvas 
la novan distrikton Pudong, kiu situas 
trans Huangpu-rivero trafluanta la 



Strato en Ŝanhajo 


urbon. La ĝenerala celo de Pudong 
estas: konstrui la distrikton en komplete 
apertan, multfunkcian kaj modernan 
novan distrikton mondnivelan en dekoj 
da jaroj kaj meti la bazon por konstrui 
Ŝanhajon en internacian ekonomian, 
financan kaj komercan centron. 
**************** 

Neforgesebla kaj sukcesa 57-a IFK en Bra§ov 


Invitite de la 
Rumanio- 
LKK, okaze de 
la 57-a IFK, 
kaj komisiite 
de la ĉina 
Fervojista 
Esperanto- 
Asocio, mi 
ĉeestis la 
kongreson 
okazintan en la bela urbo Bra§ov kaj 
postkongreson de la 6-a ĝis la 18-a de 
majo. Tie, kongresis 274 fervojistaj 
esperantistoj el 22 landoj. 

Okaze de la kongreso, mi havis 
ŝancon viziti Rumanion, pri kiu mi 
malmulte sciis. Mia ĉefa tasko estis 
lemi de la rumanaj kolegoj pri la 
aranĝota laboro de la intemacia faka 
kongreso, venontjare, 58-a IFK en 
Ŝanhajo kaj samtempe konatiĝi kaj 
amikiĝi kun la estroj de IFEF kaj 
diverslandaj fervojistoj. 

En Beijing mi atendis la vizon de 
Rumanio por unu monato. Poste, mi 
elektis la rusan aerokompanion 
AEROFLOT, inter la germana, 
nederlanda, franca, turka kaj rusa 
kompanioj pro la malalta kosto. Tio 
estas mia unua vojaĝo en Rumanion. 
La lando, la popoloj estis fremdaj por 
mi. Kiam mi atingis la ĉefurbon 
Bukureŝto nokte, la esperantistino 
nomata Rodica Giuhat, komisiita de la 
LKK de Rumanio renkontis min en la 
flughaveno. Ŝi gvidis min rekte al la 
hotelo ASTORIA apud la stacidomo 
kaj promesis viziti min la sekvantan 
matenon. Mia koro trankviliĝis, kaj 
sentis, ke mi estas inter familianoj. 


Post duhora veturado trajne de 
Bukureŝto ĝis Bra§ov, en la 
stacidomo de Bra§ov mi vidis s-inon 
Rodica Todor kaj s-ron Ŝtefan 
Mihai, kiuj akceptis min. Iliaj 
fratecaj vortoj tuj varmigis min. Ili 
aranĝis mian loĝadon en la Hotelo 
Capitol. 

Bra§ov estas bela, kvieta, pura kaj 
antikva urbo. En la tiuj tri tagoj, 
urbanoj festis sian 770-an 
datrevenon de la fondiĝo de la urbo 
per kantoj, dancoj, flugprezentoj, 
artfajraĵoj kaj parado. 

En la festa medio, nia kongreso 
malfermiĝis. La inaŭguro okazis en 
la kultura centro Reduta. La 
prezidanto de IFEF, d-ro Romano 
Bolognesi anoncis la malfermon de 
la kongreso. La prezidanto de LKK, 
la estroj de la braŝova fervoja 
distrikta administracio faris 
varmegajn paroladojn. En la dua 
parto de la inaŭguro, salutis la 
landaj asocioj de IFEF. La verda 
honora flago kun la vortoj: M La reloj 
ligas la landojn, Esperanto la 
popolojn”, donacita al la Ĉina 
Fervojista Esperanto-Asocio dum 
57-a IFK, estis aplaŭdita de ĉiuj 
kongresanoj. 

La gazetara konferenco interesis 
la junajn ĵumalistojn pri Esperanto 
kaj pri nia kongreso, dum kiu 
partoprenantoj el pli ol 20 landoj 
komunikiĝis sen la helpo de 
interpretistoj kaj tradukaj aparatoj. 

La akcepto en la urbodomo 
okazis en tre agrabla etoso malgraŭ 
la troa okupo de la urba 
administracio. 

Kastelo Peleŝ en Sinaia 

La interkona vespero iris en agrabla 
etoso en la restoracio "Butoiul 
sasului” (la saksa barelo). La kultura 
kaj nacia vesperoj estis ŝatitaj de 
diverslandaj kongresanoj kun 
longtempaj aplaŭdoj pro la interesaj 
ruman-naciecaj programeroj kaj belaj 
koloraj popolkostumoj. 

Antaŭ la Universitata Aŭlo, la 
inaŭguro de la M Skvaro Esperanto” en 
Bra§ov, montris specialan signifon 
per la 22 rozoj plantitaj honore al la 22 
landoj reprezentataj en la 57-a IFK. 

Ĉeesto de la komitatkunsido 
nepublika kaj plenkunsido estis la 
unua fojo por mi; kiel komitatano de 
landa asocio mi spertis la etoson 
kolegecan, egalecan, kaj amikecan. 

La faka komisiono kaj fakaj 
prelegoj estis ĉefaj programeroj de la 
kongreso. Mi iom konis pri la fervoj- 
informoj de diverslandoj. 

Dum la kongreso mi havis ŝancon 
prezenti la 58-an IFK-on okazontan 
en Ŝanhajo venontjare. Post mia 
prezentado multaj kolegoj interesiĝis 
pri la kongresa urbo, veturiloj, manĝ- 
manieroj, hoteloj ktp kaj pagis por la 
venonta kongreso surloke en la 
kunvenejo. Ili esprimis, ke iliaj 


amikoj volas viziti Ĉinion. 

Duontagaj kaj tuttaga ekskursoj 
kaj Postkongreso donis al mi 
neforgeseblan impreson en mia 
vivo. La kastelo Bran, nuna Muzeo 
pri historio, mezepoka arto kaj 
etnografio, la kastelo Peleŝ en 
Sinaia, la urbo Fagaraŝj, la urbo 
Sibiu kun la M Muzeo de vilaĝo kaj 
popoltekniko M ,kaj M Fervojo-muzeo M , 
la antikva urbo Fagaraŝj, donis al la 
kongresanoj lecionon pri arto kaj 
belecon de la mezepokaj antikvaĵoj, 
mebloj, skulptaĵoj, pentraĵoj. 

La postkongreso komenciĝis de 
Bra^ov tra la urbo Tulĉea, la 
Danuba Delto, la havenurbo 
Konstanca ĉe la Nigra Maro, la 
fama vinejo Murfatlar, la pitoreska 
vilaĝo Mamaia kaj atingis la 
ĉefurbon de Rumanio Bukuresto. En 
tiu urbo mi ĝuis la diverstilan 
antikvan kaj modeman arkitekturon, 
kiel la Palacon de la Parlamento, la 
Reĝan Palacon, la Arkon de 
Triumfo, la Koncertan Halon, 
multajn preĝejojn, muzeojn kaj tiel 
plu. 

La kongreso estis sukcesa kaj 
fruktodona. La bela lando Rumanio, 
la amikaj, afablaj kaj gastemaj 
rumanaj popoloj, la aktivaj, energiaj 
kaj lertaj rumanaj esperantistoj,la 
etoso de Esperantujo ĉiam restos en 
mia koro. Ĉiuj kongresanoj de 
diversaj landoj revenis hejmen kun 
la riĉaj rezultoj, granda afableco, 
frateca amikeco kaj renkontos la 
venontjaran 58-an IFK en Ĉinio kun 
pli alta entuziasmo, pli granda 
fervoro kaj pli intima amikeco. 

Han Zuwu 

PROTOKOLO DE LA PUBLIKA KOMITATKUNSIDO 
en la 57a IFEF-kongreso en Bra§ov (RO) 10.05.2005 



Marica Brletic 
Protokolantino 


Mallongigoj: 

Pr = prezidanto, 
Vp = vicprezidanto, 
Sk = sekretario, 

Ks = kasisto, 

Rd= redaktoro, 
e-o = estraro, 

Ck=ĉefkomitatano, 
IF = Intemacia 
Favojisto, 

FK = Faka 
Komisiono, 

TS = Terminara 


GermanioDE Rolf Terjung 
Achim Meinel 
Hispanio ES Marti Guerrero 
Hungario HUAlfonz Moro 
Italio IT Vito Tornillo 
Kroatio HR Zlatko Hinŝt 
Norvegio NO Rolf Bergh 
Pollando PL Wieslaw Libner 
Rumanio RO Rodica Todor 
Slovakio SK Magdalena Feifiĉova 
Slovenio SI Jovan Mirkoviĉ 

Ĉeestas 17 voĉdonrajtaj k-anoj. 


Sekcio, 

FAS = Fake Aplika Sekcio, 
k-o = komitato, 

k-ano = komitatano, kk-ano = 
kromkomitatano, k-go = kolego, Hm = 
honora membro, Hp = honora prezidanto, 

l.a. = landa(j) asocio(j)- (Landkodoj 
duliteraj, laŭ normo ISO 3166) 

1. Malfermo, konstato de mandatoj 

La Pr Bolognesi salutas kaj bonvenigas 
la partoprenantojn. 

Ĉeestas estraranoj: 


Pr 

Romano Bolognesi 

(IT) 

Vp 

Istvan Gulyas 

(HU) 

Sk 

Marica Brletiĉ 

(HR) 

Ks 

Laurent Vignaud 

(FR 

Rd 

Jean Ripoche 

(FR) 


La Sk laŭstatute alvokas la rajtigitojn kaj 
listkalkulas la ĉeestantojn: 

Lando Kodo Komitatano 
Aŭstrio AT Martin Stuppning 
BulgarioBG Lazar Karakaŝev 
Ĉehio CZ Jindrich Tomiŝek 
Ĉinio CN Han Zuwu 
Danio DK Jan U. Niemann 
Francio FR Sylviane Lafargue 
Denise Happi-Fosso 


2. Ricevitaj telegramoj, leteroj 

La Sk legas la salutleterojn de s-oj Janos 
Patay kaj Lucien De Sutter. 

3. Honorigo al la mortintoj 

La Sk legas la nomojn de la 
mortintoj, pri kiuj oni eksciis de la 56-a 
IFK-Sopron 2004 al la 57a IFK-Bra§ov 
2005. Oni honorigas ilin per unuminuta 
silenta starigado; ke ili ripozu pace: 

(vidu nomaron en sekvanta paĝo). 

4. Estraranaj raportoj 

4.1. Sekretario (IF 2005.2, paĝoj 20 kaj 

21 ) 

Unuanime aprobita. 

4.2. Redaktoro (IF 2005.2, paĝo 18) 

Unuanime aprobita. 

4.3. Kasisto (IF 2005.2, paĝo 23) 

Unuanime aprobita. 

5. Protokolo Sopron (HU) 

(IF 2004.6, paĝoj 86-90) 

Unuanime aprobita. 

6. Raporto de la ĉefkomitatano 

La Ĉk prezentas la raporton. 

Niaj mortintoj 


Lando 

Propra nomo 

Familia nomo 

Naskiĝdato 

Mortdato 

Aĝo 

Menciindaĵo 

Aŭstrio 

Thomas 

HAFNER 






Maximilian 

HOLLINGER 

1923 

31/12/2004 

81 



Franz 

MURAUER 






Ernst 

PLISKAL 



89 


Francio 

Marie-Louise 

EYMIEU 

1923 

04/03/2005 

82 



Jeannine 

KIRCH 

05/07/1928 

30/10/2004 

76 



Georges 

MAZAUD 

1925 

29/04/2005 

80 



Andre 

RICHARD 

1918 

01/03/2005 

86 


Germanio 

Fritz 

BILLJOTT 


2004 




Erhard 

HERLITZE 

1924 

12/02/2004 

80 

BSW-distrikt- 
komisiito por 


Hanna 

MARZAHN 

11/01/1942 

12/01/2004 

62 

Esperanto 
edzino de BSW- 







distrikt-komisiito 


Hans 

UNMUTH 

1920 

22/11/2004 

84 

por Esperanto 


Julie 

WINTER 

1906 

05/2004 

98 


Hungario 

Karoly 

FAJSZI 

1901 

03/02/2004 

103 



Janos 

kArolyi 

1935 

17/07/2004 

69 



Janosne 

PENTEKI 

1924 

01/2004 

80 



Miklosne 

SZABO 

1942 

07/2004 

62 


Nederlando 

Willem 

Lambertus 

Van LEEUWEN 

26/02/1918 

01/07/2004 

86 

Hm de IFEF 

Svisio 

Trudy 

AEBERSOLD 






Trudi 

BJELANOVIĈ 


03/2004 




Karl 

COZZATI 


01/2004 




Fernando 

DEFAVERI 

1926 

12/2004 

78 



Andreas 

EGGENB ERGER 


10/2004 




Jean 

FUHRER 


06/2004 




Heinrich 

Ernst 

NIEVERGELT 
VON MAY 


08/2004 

09/2004 




Li strebis akurate plenumi 
multfiankajn taskojn. Laŭ sugestoj de 
la estraranoj, li prilaboris Cirkuleron 
kaj Demandilon por Jarraportoj 2004 
kaj sendis ilin al la landaj asocioj eĉ al 
kontaktuloj en landoj, kie IFEF 
nuntempe ne havas funkciantan landan 
asocion. Kune kun la Vp li kolektis la 
Jarraportojn pri 2004 kaj 
kongresproponojn kaj en kunlaboro 
kun Ks li ĝisdatigis la Adresaron. 

Kunlabore kun polaj aktivuloj li 
sukcesis reaktivigi Polan landan 


asocion de IFEF la 12-an de marto 2005. 
Similaj kontaktoj okazas kun Slovenio, 
Nederlando, Rusio kaj kelkaj aliaj 
landoj. 

Li partoprenis ambaŭ estrarkunsidojn 
de IFEF: aŭtune 2004 en Predeal (RO) 
kaj printempe 2005 en Bulonjo (FR). 

La raporto estas unuanime aprobita. 

7. Kongrespropono(j) 

7.1. (I.F. 2005.2 paĝo 29) La Ĉk legas la 
kongresproponon pri altigo de la IFEF- 
kotizo de 7 al 9 eŭroj. 

Post la denova diskutado (iu rezignus 

1 bieron jare!) kaj klarigo de la Ks kiu 
raportis, ke procente, la altigo en jaro 
2000 estis eĉ pli granda, voĉdono 
okazas: 

2 kontraŭas, 3 sindetenas, 11 poras. 
Majoritate aprobita jarkotizo je 9 euroj. 

7.2. Honorigoj: ĉar dum la solena inaŭguro 
mankis la ora insigno por Hm S-ro Heinz 
Schindler, la Pr transdonas ĝin dum tiu 
punkto. 

8. Raportoj de la Faka Komisiono 
(FK) 

8.1. Gvidanto 

S-ro Niemann dankas la sekretariojn de 
la 2 komisionoj. 

8.2. Sekretario de la Fake Aplika 
Komisiono (FAS) 

Pro foresto de la sekretario, S-ro 
Niemann prezentis la raporton de la 
sekretario de FAS. 

La faka laboro de IFEF pli kaj pli 
suferas pro manko de skribemaj fakuloj, 
eĉ la sekretario mem konfesas ke li ne 
eblas tutforte dediĉi sin al tiu tasko. Li 
dankas al s-oj Niemann, Olsen, 
Hoffmann kaj Werner pro ilia helpo kun 
preparo kaj korekto de fakaj prelegetoj. 

Kelkaj membroj de FK renkontiĝis 
dum pasinta jaro dufoje enkadre de 
publikaj aranĝoj: dum fervojekspozicio 
Innotrans 2004 en Berlin kaj duan fojon 
dum KAEST 2004 en Dobrichovice. La 
nova eldono de Fervojfaka Kajero ne 
estas preta. 

Dum la 57a IFK estos prezentita la 
ĉefa prelego de inĝ Ioan Buĉiuman 
tradukita de s-ro Tudorache: “La 
modernigo de la fervojaj teleregadaj 
sistemoj por realigo de la kunlaborado en 
la Traeŭropaj koridoroj”. 

Unuanime aprobita. 


8.3. Sekretario de la Terminara 
Sekcio (TS) 

S-ro Hoffmann raportas 

La TS dum la pasintaj 12 monatoj 
kontinue daŭrigis la entute plurjaran 
laboron por traduki difinojn de 
Internacia Fervojunio UIC. Ekde la 
pasinta kongreso ĉirkaŭ 200 difinoj 
estas tradukitaj. 

Entute aktuale ekzistas 1011 
Esperanto-tradukoj de ĉirkaŭ 2300 
difinoj. La kunlaborintoj el Danio, 
Francio kaj Germanio meritas pro tio 
sinceran dankon. 

Gojiga afero estas, ke S.A.T. 
nunjare eldonis trian Plenan Ilustritan 
Vortaron -PIV, en kiu ankaŭ troviĝas 
korektoj de fervojfakaj nocioj laŭ la 
propono rezultanta el decidoj en la 55-a 
IFEF-kongreso, pri forigo de 
malperfektaĵoj. Kelkaj proponoj tamen 
ne estis akceptitaj. 

S-ro Hoffmann uzis por kompili 22- 
paĝan tabelon kun klarigoj pri la 
laborrezultoj kaj laborproponoj 
koncerne sistemigon de nocioj pri 
fervojaj veturiloj. Ĝi ampleksas 21 
nocio-sistemojn kun entute 95 nocioj. 
Tiun laboron UIC komencis en la jaro 
2000, sed bedaŭrinde interrompis post 
3 jaroj. Ĝi estas verŝajne mondskale la 
unua provo, internacie sistemigi 
fervojfakajn nociojn laŭ terminologiaj 
principoj de Internacia Organizo por la 
Normigo ISO. S-ro Hoffmann volonte 
sendos la traktaton al interesatoj. 
Intertempe la koncerna posteno ĉe UIC 
estas ree parttempe okupita. 

Laŭplane estas eldonitaj 3 
komunikiloj “Terminara Kuriero”, unu 
postkongresa, unu jarfina kaj unu 
antaŭkongresa. 

Unuanime aprobita. 

9. Raportoj de la komisiitoj 

9.1. Skisemajno (IFES) 2005 

S-ro Marti GUERRERO informas 
pri la lasta skisemajno, kiu sukcese 
okazis en Hispanio. 

La komitato ne voĉdonas, ĉar temas 
nur pri informo. 

9.2. Fervoja Koresponda Servo 
(FKS) 

S-ro Dan-Drago§ Aldea informas 
pri entute 14 mesaĝoj el 4 landoj kiuj 
estis interŝanĝitaj en la periodo inter du 
kongresoj. Estas necese ĝisdatigi 
adresaron (kiu nun konsistas el 373 
personaj adresoj de 32 landoj) kaj li 
proponas fari tion perrete, kvankam, 
laŭ lia opinio, la enkonduko de la reto 
en la koresponda servo estas 
diskutinda. 

Raporto unuanime aprobita. 

9.3. Komitatano "A" por IFEF ĉe 
UEA 

La Vp Istvan Gulyas raportas pri la 
UK de Pekino (CN), 24-31.07.2004. 
kiun partoprenis 2031 personoj el 51 
landoj. 

Kontaktkunveno okazis (bedaŭrinde) 
tuj post la malfermo: pro tio, komence 
ĉeestis malmultaj homoj, sed finfine 
partoprenis 53 gekongresanoj el 14 
landoj. La Vp parolis pri la historio de 
IFEF, pri la IFK-Sopron kaj venontaj 
en Braŝovo kaj Ŝanhajo. 

La Vp informas pri la nova estraro 
de UEA: restas nur la prezidanto 
Renato Corsetti kaj la kasisto. Ĉiuj 
aliaj estraranoj estas novelektitaj. La 
UEA-komitato estas konsternita pro la 
malfondo de multaj fakaj asocioj. 

La fervojista kontakto-kunveno 
okazis; Li Sen kaj Han Zuwu parolis 
pri la situacio ĉe ĉina fervojo. 

Unuanime aprobita. 


10. Resumo de la jarraportoj pri 2004 
el la landaj asocioj 

La Vp resumas la jarraportojn de 19 l.a. 
(Japanio ne sendis), kun 2618 membroj, 
el kiuj 793 estas IFEF-membroj 
La teksto aperos en IF. 

Raporto unuanime aprobita. 

11. Analizo de la nuna situacio en 
kelkaj landoj 

La Ĉk informas pri siaj nunaj 
kontaktoj kun landoj, kie ekzistas 
problemoj. Dank' al tiuj kontaktoj 
refondiĝis l.a. en PL. La Vp konstatas, ke 
SE kaj FI ĉesis agadon. 

S-ro Stuppnig vizitis Litovion, 
Estonion kaj Latvion, kaj kontaktis 
Esperantistojn, promesintajn esplori 
eblecojn por (re)fondi asociojn tie. 

La Rd klarigas sian iniciaton kunveni 
kun la landoj kun problemoj. (la kunveno 
estas anoncita por 14h30 en salono "New 
York"). 

12. Buĝeto por 2006 

Propono de la buĝeto por 2006 aperis 
en IF 2005.2, paĝo 23. 

Jarkotizo je 9 eŭroj (laŭ punkto 7.1.) 
Unuanime aprobita. 

13. Rilatoj al aliaj organizoj 

13.1. UEA 

La Vp anoncas kontakto-kunvenon en 
Vilno. Post demando lia, 8 ĉeestantoj 
anoncas sian intencon partopreni. 

S-ro Niemann instigas, ke la e-o 
respondu perletere al UEA-prezidanto 
Renato Corsetti (kiu, en sia salutletero 
deziras, ke IFEF estu "kvazaŭ" la motoro 
de iniciato por plibonigi rilatojn inter 
IFEF kaj alifakaj Esperantistoj). IFEF ne 
povus akcepti la devigon. 

S-ino Lafargue informas pri siaj 
kontaktoj kun iuj aviadilistoj en Francio. 

13.2. FISAIC 

La Pr invitas al minuta silenta 
honorigo al s-ro Gilbert Schmit, kiu 
mortis lastjare. 

Ĉar s-ro Mihai Stefan proponas 
enmeti en FISAIC-kalendaron de la ski- 
semajno, por ke ĉeestantoj povu ricevi 
senpagan bileton, la Vp respondas, ke tiu 
provo estis jam farita, sed sen sukcese. 
La Vp klarigas la rilatojn FISAIC - 
FISAIC-sekcioj: IFEF estas unu inter 10- 
20 sekcioj de FISAIC. Ski - semajno 
estas nur sekcio de IFEF kaj ne samrajta 
kiel IFEF. 

S-ino Kamburova kiel reprezentantino 
de FISAIC salutas la kongreson kaj 
informas, ke ĉi-jara folklor-festivala 
libro estas eldonata ankaŭ en Esperanto. 
S-ro Huber informas, ke li mem klarigis 
iam pri IFEF kaj IFK Braŝov al supra 
FISAIC-prezidanto. 

S-ro Libner informas pri bonaj rilatoj 
kun Pollanda FISAIC-asocio, kiu helpis 
refondi la l.a-on de IFEF. 

14. Venontaj kongresoj 

14.1. Konfirmo de invito al la 58-a 
IFK (CN) en 2006 

S-ro HAN Zuwu oficiale invitas en la 
urbo Ŝanhajo, de la 6-a ĝis la 13-a de 
majo. 

Unuanime aprobita. 

14.2. Elekto de lando por 2007, la 
59-aIFK 

Ĉar anoncis sin kaj Francio kaj 
Pollando, okazas voĉdono: 12 por FR, 3 
sindetenoj, 2 por Pollando.. 

14.3. Diskuto pri pluaj eblecoj 
Pollando anoncis sin por 2008. 

15. Venontaj IFES en 2006 kaj 2007 


S-ro Karakaŝev invitas al BG, de la 
5a ĝis la lla de februaro 2006, en la 
urbo Bansko en montaro Pirin (2 
horojn aŭtobuse el Sofia). Li disdonas 
aliĝilojn. 

16. Eventualaĵoj 

La Pr rememorigas pri la 
proksimiĝanta 100-jariĝo de IFEF kaj 
li prezentas nomlistojn, kiujn li faris. E1 
la 3 ekzistantaj broŝuroj pri IFEF- 
historio, li preparis nomlistojn pri 
nomoj menciitaj: de homoj, lokoj, 
kongresoj, organizaĵoj, trajntipoj, ktp. 
Tio ebligas pli rapide trovi mencion pri 
io el inter entute ĉ. 200 paĝoj. Tiujn 
nomlistojn, la Pr kunigis en broŝureton. 
Li proponas, ke en la jaro 2009 estu 
definitive kolektitaj ĉiuj materialoj pri 
IFEF-historio inkluzive kun la jaro 
2009 kaj instigas ĉiujn partoprenantojn 
kolekti la materialon. 

La Pr ankaŭ prezentas broŝureton 
"tralingve perdemande", kiun li 
preparis en itala. Nun li proponas, ke 
aliaj kompletigu la finan parton per 
nacilingvaj esprimoj. Pri tio, li 
reparolos en la kunveno "Movadaj 
aferoj". 

Pri kongreso-adresaro, S-ro 
Niemann informas ĉiujn kaj venontajn 
IFK-organizantojn ke, laŭ EU-leĝo oni 
bezonas permesilon de persono por 
aperigi ie retpoŝto-adreson. 

17. Libera diskutado 

S-ro Stefan petas, ke estu farita 
dankletero de la tuta IFEF-e-o al ĉiuj 
instancoj en Rumanio, kiuj helpis la 
okazigon de la Bra§ov-kongreso. 

Zagreb, la 16an de junio 2005 
Protokolis la Sk Marica BRLETIĈ 

Aŭtuna estrarkunveno de IFEF 


La printempa estrarkunveno 2005 de 
IFEF okazis en Quiberon (Bretonio). Por 
la aŭtuna estrarkunveno 2006, akceptis 
nin en sia kroata lando la sekretariino 
Marica Brletiĉ. Ŝi elektis la belan 
regionon de Lovran situantan ĉe la 
adriatika marbordo en istria regiono. 
Memoru, ke la iama imperiestro 
Ferdinando jam elektis tiun pitoreskan 
marbordon kiel someran ripozlokon por 
sia kortego. Multaj bele omamitaj 
konstruaĵoj ankoraŭ atestas tiun epokon. 
Sed por atingi tiun ĉarman lokon, ĉefe 
alvenante el okcidento, la trajnveturado 
postulas tempon. Horartrajno ne ĉiam 
permesas rapidan veturadon eĉ kelkafoje 
la kelk-minutoj dediĉitaj al la trajn-ŝanĝoj 
ne permesas kvietan translokiĝon. Tio 
okazis en la stacio "Mestre-Venezia". 
Estas necese alveni la antaŭan tagon por 
garantii la entrajniĝon de la venonta 
trajno. 

Sed kion fari dum 24 horoj en la urbo 
"Mestre"? Tuj venas la respondo: viziti la 
unikan lokon de la duoninsulo "Venecio". 
Tiel faris la prezidanto Romano 
Bolognesi, la kasisto Laurent Vignaud kaj 
la redaktoro, gvidataj de Lorenzo, loka 
"venecia" esperantisto. 



En(Venecio, granda kanalo kaj preĝejo 
Sankta Maria 



Plejparte de la estraranoj en Opaitija 


Vizito estas aldonaj partoj de nia 
restado, kaj la ĉefa parto de nia ĉeesto 
rilatas al la vivo de nia federacio. 
Kvankam la suno brilis ekstere, la tutan 
sabaton ni pasigis laborante. Tamen, 
vespere, en apuda altklasa trinkejo, ni 
ĝuis la viziton de la loka esperantistaro. 

Dimanĉon sub iom nebula vetero, ni 
piediris laŭ la marbordo ĝis la urbeto 
Opatija, kie la prezidanto de la loka 
grupo ĉiĉeronis nin klarigante al ni la 
historian parton de tiu urbo. 

Posttagmeze, aŭtobuse, ni atingis la 
urbon "Rijeka", kie esperantista rijeka- 
ano, montris la ioman mezepokan 
kastelon nun parte difektitan. 

Ni bone dankas al Marica Brletiĉ 
por ŝia bona organizo kaj ŝia ĉarma 
kunestado. Vidu; iĝi estrarano postulas 
laboron sed grandparte ĝi ankaŭ generas 
interamikan etoson. 

Pripensu la aferon, ni bezonas 
novajn kunlaborantojn... 

La redaktoro. 

La Fervojo en Litovio 


LITOVIO 

Grandeco: 65 301 km / 2 
Loĝantaro: 3,4 milionoj 
Ĉefurbo: VilniusfVilno 
Lingvoj: litova (oficiala) 83 %, 
rusa 6,7 %, pola 6,3 % 
Partoprenintoj el nia lando en la lasta 
UK: 467 personoj 

Kiel vi certe scias, okazis la 90-a 
Universala Kongreso de Esperanto en 
Vilno - (Vilnius), la ĉefurbo de Litovio. 

Mi flugis tien, do nur povas raporti 
el vidpunkto de turisto. Dum la tie 
okazinta kunveno de IFEF evidentiĝis, 
ke ŝajne ne ekzistas litovaj fervojistoj 
esperantistaj , do mi ne povis demandi 
iun pri la tiea fervojo. 

Mi kaptis la okazon viziti la 
ĉefurban stacion (= stotis) kaj dum 
vojaĝo tra la lando per aŭtobusoj mi 
observis fervojajn aferojn, ekzemple en 
Ignalina. 

La fervojo en Litovio nomiĝas 
"Lietuvos Gelezinkeliai", mallongigo 



LG, la UlC-kodo estas 24. La ŝpuro 
de la linioj estas la larĝa, do 1 524 
mm (Mi mezuris ĝin en la stacio de 
Vilno). Kaŭzo pro tio estas ke dum la 
komenco de la konstruo de la fervojo, 



la lando apartenis al Ruslando, kie 
oni uzis tiun ŝpuron. 

La stacidomo en Vilno estas sufiĉe 
granda kaj moderna. Fervojaj biletoj 
oni forvendas el terminaloj, kiuj 
malsimilas al tiuj en okcident-eŭropaj 
landoj, kiujn mi konas, ekzemple ĉe 
la DB. Aŭtomatojn por bileto- 
vendado mi ne vidis. La horarafiŝoj 
estas en la litova kaj angla lingvoj, 
disdonitaj folioj pri unuopaj linioj nur 
en la litova. La stacio havas 3 kajojn, 
trakoj 3-12. Estas subpasejo, sed 
ankaŭ ponto trans la tuta stacio kun 
ŝtuparoj al la kajoj. Foto montras la 
trajnon je 12,25 h al la urbo Trakai, 
en kiu mi estis kaj rigardis. La 
sidlokoj en ĝi estis nur je duono 
plenigitaj. La relaro en la stacio estas 
elektrizita. 

Leksikono el la jaro 1975 mencias 
la longecon de la reto je 1954 km, 
leksikono el 2005 informas pri c. 2000 
km. Tio signifas ke la kresko estas nur 
minimuma. Eĉ tiu cifero ne plu estas 
aktuala, ĉar la disdivido de Soveta Unio 



kaŭzis, ke nun estas linioj, kiuj 
trapasis antaŭe ne ekzistantajn limojn, 
ekzemple de Pabrade tra Bjelorusujo 
reen al Litovio, ne plu ekzistas. Oni 
demuntis tie la relojn, ĉar ne nur la 
trafiko tie reduktiĝis pro pli da 
kamionoj, sed ankaŭ necesas havi 
vizojn, por trapasi la alian landon. Pri 
la ekzistantaj linioj, ekzistas 
diferencoj inter la diversaj mapoj , 
kiujn mi posedas. Do ne estas certe, 
ke ĉiuj linioj ankoraŭ estas sub 
ekspluatado. Ekzistas tamen du linioj 
al Bjelorusujo, unu al Pollando, du al 
Kaliningrado/Rusujo kaj 6 al Latvio. 
Sur la horaro en Vilno videblis tri 
specojn da trajnoj: Intema trafiko al 

Klaipeda, Ŝiauliaj, Ŝeŝtokai, ktp; 
Internacia trafiko al Moskvo, Minsko, 
Varsovio, Sankt-Peterburgo, ktp; 
Internacia trafiko transita: temas pri 
trajnoj al kaj el Kaliningrado, kiuj 
veturas al/el Anapa, Ĥarkovo, 
Simferopolo, Rigo, Murmansko, 
Kievo, Odeso kaj Bresto. La trajnoj 
transitaj ofte trafikas nur aŭ parajn aŭ 
neparajn tagojn . Pri la transittrafiko 
ekzistas konvencio inter Ruslando kaj 
Litovio, sed tio okazis nur post akraj 
kvereloj inter ambaŭ ŝtatoj, pri kiuj 
ankaŭ niaj ĵurnaloj raportis. 

La horaro de la linio de Vilno al 
Turmantas (limstacio, kun daŭrigo al 
Daugavpils/Latvio) montras 7 
trajnojn, du nur ĝis Ignalina (urbo 
kun la fama atomcentralo). (Foto 
montras trajnon ĉe forlaso de la stacio 
de Ignalina). Car en Litovio ekzistas 
la larĝa ŝpuro kaj en Pollando la 
"normala", devas esti iu reguligo. La 





solvo estas: Je la landlimo inter 
Pollando kaj Blankrusujo (daŭrigo tra 
Grodno al Litovio) ekzistas instalaĵoj 
por ŝpurŝanĝo kaj inter Pollando kaj 
Litovio oni devas ŝanĝi la trajnojn en 
Ŝeŝtokai: Oni alvenas (de la nordo) 
per litova larĝŝpura trajno je unu 
flanko de la kajo kaj ekveturas post 
ŝanĝo per pola normalŝpura trajno je 
la alia fianko de la kajo. 



Resume: 

La lando Litovio valoras viziton 
(kaj tiam okupiĝon pri la interesa 
lingvo), eĉ per fervojo, kvankam 
estus - el ĉermanio - longa vojaĝo. 

Sed la lando (same kiel la aliaj 
du baltaj landoj ) ne apartenas al 
la FlP-konvencio, do la biletoj ne 
estas prezfavoraj al fervojistoj. 

La fotoj montras: 


1. Stacidomon de Vilno (stratflanke) 

2. Stacidomon de Vilno (trakflanke) 

3. Trajnon al Trakai (je 12,25 h) 

4. Intemon de la stacio de Vilno 

5. Stacidomon de Ignalino 

6. Trajnon forlasantan Ignalino-n. 


Walter Ullmann / Germanio 

Tra la vojo al Esperanto 


De la 14-a ĝis la 21-a de aŭgusto 
2004, mi partoprenis la 8-an 
internacian renkontiĝon en la bretona 
urbo Plouezec(Pluezek) en Francio. 

Ĝi situas sur la norda marbordo de 
Bretonio je 6 km-oj el Paimpol. 
Plouezec enhavas grupon de 25 
esperantistoj, kiu organizas ĉiujare 
fine de aŭgusto esperantan 
renkontiĝon kun kursoj, kantoj, 
folkloraj dancoj, turismaj vizitoj, 
jogo, informatiko. 

De nia asocio M MondPaco M urbo 
Pleven, en tiu ĉi aranĝo partoprenis 
mi kaj Iskra Vaĉeva; ankaŭ el Plovdiv 
partoprenis du personoj Fidanka 
Boĉeva kaj Krasimir Panov. La tutan 
programon tre plaĉis al mi. 

Matene po 3 horoj tage Iskra kaj 
mi vizitis kursojn de la duagrada 
paroliga kurso sed Fidanka kaj 
Krasimir vizitis kursojn por 
komencantoj. 

Venintaj el Francio, Britio kaj 
Hungario, la kursgvidantoj klarigis 
ĉion en Esperanto kaj ĉiu kursano kun 
granda deziro aŭskultis kaj rekte 
lernis la internacian lingvon. 

Posttagmeze, ni ekskursis por 
viziti multajn vidindaĵojn; la 
muelejon M Kraka M , la faman abatejon 
de Beauport, la kapelon de Kermaria 
en Isguit kun tre fama mortodanco, 
marbordon, la plaĝon de Brehek, du 
havenetojn "Port Lazo M kaj M Brehek M . 
Aŭte, ni veturis al la duoninsulo 
"Plugresant” kaj vizitis la kapelon 
M Sankta Goneri” ktp. Posttagmeze 
ankaŭ okazis atelieroj. 


Mi mem frekventis kurson por 
teatro kaj, en la adiaŭa vespero, mi 
ludis skeĉojn, deklamis, kantis, 
esperantajn kaj bulgarajn kantojn. 

Mi estas tre dankema al Helena 
kaj al ŝia fratino Ĵana niaj novaj 
amikinoj. Ili, speciale gvidis kaj 
respondecis pri la ekskursoj, pri la 
gajaj vesperoj, kiam ili lernigis nin 
danci bretonajn dancojn. Tiam, la 
dommastroj estis tre gastemaj kaj 
sindonemaj al la partoprenantoj. 

Mi forgesis mencii la nomon de 
Ĵan Pier la ĉefa respondeculo, kiu 
salutis la partoprenantojn kaj 
organizis la fruktodonan laboron de 
la renkontiĝo. En la renkontiĝo 
partoprenis pli ol 180 
geesperantistoj el 7 landoj. 

Vojaĝante el Pluezec, mi vizitis 
Parizon, Ĝenevon, Laŭzanon. 

Esperanto ligis min kun multaj 
amikoj kaj landoj, pro tio senhezite 
mi estas tre kontenta. Tion, mi ne 
forgesos mian tutan vivon. Amikeco 
estas la plej utila produktado de la 
esperantista aktiveco kaj vere 
Esperanto estas, ne nur lingvo, sed 
ankaŭ valoras kiel interrilatilo. 

Ni devas propagandi tiun noblan 
ideon de Zamenhof per senĉesaj 
faradoj. 

Cvetanka Miteva 
Urbo Pleven (Bulgario) 

FERVOJA TERMIN0L0GI0 

(RailLexic: UIC (Internacia Fervoja Unio) en la servo de la 
internacia fervoja komunikado) 


Internacia komunikado, en ĉiuj 
sektoroj, baziĝas sur la teknikaj enhavoj 
kaj specialigitaj terminologioj. Fervoja 
sektoro faras en tiu senco nenian 
escepton. Tamen ĝi estas unu el la 
unuaj, kiu havis bezonon de la 
internacia komunikado, por ellaboro 
de horaroj, interŝanĝo de veturiloj en 
landlimoj aŭ ellaboro de teknikaj 
preskriboj. La rolo de UIC ne limiĝas 
al la teknika harmonigo. Ĝi ankaŭ 
subkomprenas la faciligon de la 
internacia komunikado en la fervoja 
mondo. 

En la jaro 1957, l'UIC eldonis 
ĝeneralan leksikonon de fervojaj 
terminoj kiu enhavis ĉirkaŭ 9.000 
terminojn en la plej gravaj tiamaj 
eŭropaj lingvoj: franca, germana, 
angla, itala kaj hispana. Sekvis aliaj 
eldonoj preparitaj de laborgrupo, 
kies membroj estis lingvistoj, 
dokumentistoj kaj inĝenieroj de 
fervojaj administracioj, membroj de 
1'UIC. En la jaro 1994 la internacia 
fervoja terminologio estis publikigita 
la unuan fojon en la formo de CD- 
Rom sub la nomo M RailLexis M . Tio 
estis malgranda revolucio kaj la uzo 
de ĉi tiu baza materialo permesis altigi 
iom post iom la nombron de lingvoj, 
por respondi al la granda demando de 
la membroj de l'UIC. 

En la sama periodo oni kreis 
specialan terminologian oficon en la 
kadro de l'UIC. Ĝia rolo estis: 
konservado de la bazo da donitaĵoj en 
tri oficaj lingvoj. La uzado de lingvoj 


en fervojaj entreprenoj fakte evoluas 
konstante kaj rapide, ĝi pliriĉiĝas per 
novaj konceptoj kaj integriĝas per 
teknikaj novaĵoj el sennombraj aliaj 
sektoroj. La difinoj estas ellaboritaj 
por klarigi certajn nociojn tre 
kompleksaj (komplikaj). 

La fervojaj normoj ankaŭ estas 
traktataj per aliaj internaciaj 
organismoj. Pro tio l'UIC kunlaboras 
tre mallarĝe kun CEN (Eŭropa 
Komitato de Normado), CENELEC 
(Eŭropa komitato de elektronika 
normado), CEI (Elektroteknika 
komisiono internacia), IFEF 
(Internacia Fervoja Esperanto- 
Federacio) kaj aliaj kun la zorgo 
unuigi la terminologion. 

L'UIC kunordigas momente la 
tradukajn laborojn en pli ol 20 
lingvoj (inter alie rusa, japana, 
araba). Ĝi estas taskigita por la 
eldonado de la vortaro kaj de la CD- 
Rom "RailLexis". 

La tria eldono de la CD-Rom, kiu 
momente vendiĝas, enhavas 16.000 
terminojn en 19 lingvoj (angla, 
franca kaj germana, dana, hispana, 
ESPERANTO, fina, hungara, 
portugala, rumana, rusa, sveda, 
SERBA, slovaka kaj ĉeĥa). L'UIC 
ankaŭ proponas en la jaro 2005 
eldoni trilingvan fervojan vortaron 
(anglan, francan, germanan) de 
l'UIC (Railway Dictionnary). 

El UIC NEWS, 2005, N-ro 25, 
esperantigis m-ro Gvozden Srediĉ 

MALNOVA 

Ĝi kunligis San Marino kaj 
Rimini. 

Oni povus rekonstrui la linion 
32km-ojn longa. 

La historio. 

Temas pri malnova trajneto. Gi 
ekveturis de la monto Titano kaj 
daŭrigis malsupren ĝis la valo, 
preskaŭ al la maro. Ĉiutage ĝi moviĝis 
sur la reloj supren kaj malsupren. En 
la 30-aj jaroj, temis pri vojaĝeto ne 
mallonga. 

La trajno ekveturis el San Marino 
Citta (urbo), portis sufiĉan ŝarĝon, 
daŭrigante malsupren atingis Borgo 
Maggiore. Poste, ĝi veturis ankoraŭ pli 
malsupren ĝis Rimini. Certe ĉiuj konas 
la ĉemaran urbon situantan en 
landoparto Emilia - Romagna, 100 km- 
ojn sude de Bologna (Respubliko San 
Marino, unu el la plej malgrandaj 
landoj en Eŭropo, oni certe ne bezonas 
prezenti). 

Dum la vojaĝtempo la trajneto estis 
uzata ĉiam pli, kaj pro tio oni decidis 
aldoni kvar stacidomojn: en 
Valdragone, Domagnano - Montelupo, 
Coriano - Cerasolo kaj Rimini Marina. 
Sed vintre estis frostopikanta 
malvarmo kaj ĉiuj veturiloj, 
motorvagonoj estis ekipitaj per elektraj 
varmigiloj. 

Dum la vojaĝo la trajneto traveturis 
entute 17 tunelojn de longeco preskaŭ 4 
km-oj, ĉiuj en la Respubliko San 
Marino. 

Post kelka tempo, komenciĝis la 
milito. Kaj kio okazis? Faladis 
bomboj, la 32 km-ojn longaj reloj 
saltis en aeron, kun ili superpasejo, 
subpasejo kaj 188 pli malpli grandaj 


TRAJNETO 

manverkoj. Sed tiu trajneto neniam 
ĉesis helpadi al personoj, ĉar ĝiaj 
tuneloj estis rifuĝejo por dekoj da 
rifuĝintoj. 



Pasis jaroj, jardekoj, ŝanĝiĝis eĉ la 
jarcento, aperis veturigiloj ĉiam pli 
rafinitaj, vapormotoroj, 
motorbicikloj, motorveturiloj, do 
finfine komenciĝis enorma trafiko. 

Hodiaŭ, 73 jarojn, post la 12-a de 
junio 1932, kiam oni inaŭguris la 
fervojan linion, ni demandas nin kiel 
lukti kontraŭ la ŝtopiĝo de la trafiko 
en la rapida ŝoseo, kiel konvinki la 
homojn ne plu uzi proprajn 
trafikilojn, almenaŭ tiel enorme. 

Do, kial ne funkciigi tiun karan 
malnovan trajneton? Se eblus, kun 
similaj vagonoj, kiujn oni uzis dum 
la tempo, eble oni povus rekonstrui 
ankaŭ la malnovajn stacidomojn. Ĝi 
povus esti ankaŭ alogilo por turistoj, 
ĝi povus ĝojigi kaj kontentigi ĉiujn. 

kompilis Jitka Skalicka 

La pola landa kunveno en Poznano” 


55 

Fine de septembro, denove okazis 
landa kunveno de la pola sekcio de IFEF. 
La renkontiĝo komenciĝis la 30-an de 
septembro je la 18,00 horo en Poznano en 
Fervojista KulturDomo. En la renkontiĝo 
partoprenis 20 polaj fervojistoj - 
esperantistoj el diversaj urboj i.a Siedlce, 
Sosnowiec, Wrodaw, Gdansk, Sopot, 
Bydgoszcz, Gniezno kaj Poznano. Post 
solena vespermaĝo ni priparolis la 
historion kaj la taskojn de nia sekcio. Ni 
priparolis la ĝisnunan agadon precipe la 
ĉijaran faman IFEF kongreson en Braŝov. 
Oni diskutis la eblecon aranĝi similan post 
3 jaroj en Pollando. Ĉar estas kelkaj novaj 
adeptoj en nia sekcio, ni deziras organizi 
novajn Esperanto-kursojn. 

Ni ankaŭ priparolis provon eldoni, 
kvarfoje jare, bultenon 2 lingvan parte 
polan kaj parte esperantan, por atingi pli 
multe da interesuloj en fervoja medio. Ni 
devas iom propagandi kaj varbi uzante i.a. 
la helpemon de la Societo por Apogo de 
Sporto, Turismo kaj Kulturo “Kolejarz”- 
landa sekcio de FISAIC (trad. 
“Fervojisto”). Ni proponis aranĝi en 
septembro 2006 landan kongreson en 
Siedlce (plej verŝajne de la 10-a ĝis la 12- 
a de septembro 2006) kaj provizoran 
programon ni publikigos en novembro 
2005. Ni decidis renkontiĝi ĉiun trian 
monaton, ĉiam en alia urbo, kie aktivas 
nia movodo, kie startos novaj kursoj. 

Post 3 hora diskutado ni ankoraŭ 
vendrede venis ĝui la koncerton de 21 
Artistoj “ARKONES”. Ĉar ni estas 
esperantistaj fervojistoj ni povis ĝui 
favorpreze muzikon, teatron, filmon kaj 
diversajn prikulturajn temojn ĝis 
postagmeze dimanĉe. Ĉar precipe sabate 
la vetero estis ege suna, nia esperantista- 
fervojista grupo povis dum iom pli longa 
tagmanĝa paŭzo, komune promenadi kaj 
foti en la apuda parko kaj perpiede viziti 
malnovan urbon: faman preĝejon „Fara” 
kaj la urbodomon. Poste, la vesperaj 
koncertoj nomitaj „miela vespero” estis 


neforgeseblaj. Partoprenis en la „ARKONES” 
multaj eldonistoj - do la oferto aĉeti la 
librojn - novajn kaj nalnovajn - estis preze 
pli favoraj ol tiuj de UEA dum la UK. En la 
renkontiĝo partoprenis 30 studentoj de 
postdiplomaj interlingvistikaj studo ĉe la 
UAM (Universitato de Adamo Mickiewiĉ - 
la dua ŝtata pola universitato). 

La renkontiĝo de Pola Esperantista 
Fervojista Asocio estis pli fruktodona dank' 
al partopreno en la programo de “Arkones”. 
Multaj decidis veni sekvontjare fine de 
septembro al Poznano por “arkonesi”, 
malgraŭ ke komence de septembro ni 
planas la landan kongreson en Siedlce. Ni 
opinias, ke sekvontjare en niaj aranĝoj 
povos partopreni ankaŭ reprezentantoj de 
aliaj sekcioj de IFEF. 

prilaboris Wieslaw Libner 

Grava alvoko al la IF-legantoj 

Ĉu al via klubo, asocio, lemeja klaso, 
Biblioteko mankas esperanta legaĵo ? 

Dana Esperantista Fervojista Asocio 
posedas multajn librojn kaj periodaĵojn, 
kiujn ni fordonas al tiuj, kiuj interesiĝas 
kaj bezonas: 

• unuopaj numeroj kaj kompletaj jar- 
kolektoj de Norda Prismo kaj Monato, 

• lernolibroj, literaturaĵoj, 

Turnu vin al: 

Jan Uldal Niemann 
Hovedvagtsstraede 9E, 1. 

DK - 3000 Helsingoer 
telefone : +45 49 26 13 19 
rete : niemann@kabelmail.dk 
Aliapeto 

Ĉar mi deziras finpretigi mian 
projekton - nome digitale kopii (skani) 
ĉiujn numerojn de IF kaj de la unuaj 
bultenoj (ekde septembro 1948 ĝis 
septembro 1950), mankas al mi tiuj unuaj 
"Bultenoj" stencilitaj. Se iu el vi, leganto 
de IF, posedas tiujn dokumentojn, mi 
petas vin, bonvolu sendi kopiojn al mi. 
Turnu vin al la supre menciita adreso 
Mi antaŭdankas la helpantojn. 

La fervojoj en Kubo 


La laboristoj en "Unidad Basica 
Talleres Ferroviarias” de Pinar del 
Rio (ĉefurbo de la samnoma 
okcidenta provinco en Kubo) farbis 
kaj riparis en julio la du unuajn 
vagonojn destinitajn al la transporto 
de materialo por la konstruado de 
loĝejoj. 

Laŭ la direktoro de la entrepreno, 
Jose Lazaro Valdez Rodriguez, tiun 
monaton komenciĝis parto de la plano 
por revivigi la fervojon : la brigado 
komisiita antaŭvidas la finpretigon de 
ok vagonoj antaŭ la jarfino. 

Lci riparejo de interne 

La forta suno ne estas obstaklo por 
la membroj de la brigado. Ili troviĝas 
en plena aktiveco : ŝalmo, martelego 
aŭ alia ilaro en la manoj. Oni devas 
vidi en kia stato tiuj renvers-vagonoj 
enveturas la riparejon kaj kiel ili 
elveturas, kvazaŭ novaj, pretaj por 
ricevi la kargojn. 

La vagonoj, kiujn ni vidis okaze de 
nia vizito, dum du jaroj restis ne 
aktivaj. M En alia lando, ili restus por 
ĉiam ekster servo sed tie, pro la ĉiam 
pli kruele pezanta blokado, necesas 
refunkciigi ilin”. Tion rakontas Jose 
Lazaro, kiu dum naŭ sinsekvaj jaroj 
okupiĝis pri la transportlaborista 
sindikato M Vanguardia Nacional” 
antaŭ ol ŝarĝi sin de la vagono-riparo, 
en ritmo de du monate: Pro tio, ni 
akceptis labori dum 12-14 laborhoroj 
tage, inkluzive semajnfine. Por ni, tio 
ne gravas, la homoj ĉi tie laboras en 
plena sindonemo”. Tio signifas, ke ili 
komprenis la vortojn de la 
ĉefkomandanto (Fidel Castro), 


esprimitajn la pasintan 26-an de 
julio, okaze de la memortago de la 
sturma prenado de la Moncada 
(kazemo en Santiago de Kuba). 

Li raportas, ke ili riparos 32 
lokomotivojn kal mil ŝarĝvagonojn. 
La celo estas superi la fiksitan 
planon por la resto de la jaro. 

Por Felix River, eksa 
kanotranĉisto en Herradura, la 
frumatena trajnveturado de M Los 
Palacios” al M Pinar del Rio" ne estas 
obstaklo. Oni venas, laboras kaj ne 
eliras ĝis la antaŭ-tagmeza paŭzo, 
poste ĝis la tagmeza kaj fine ĝis la 
noktiĝo. M Mi ne kalkulas la 
laborojn: tiu materialo alvenas en tia 
kompatinda stato kaj foriras en tia 
perfekta! A1 mi, plaĉas mia laboro, 
mia permanenta zorgo estas la 
sekureco de la trajnoj. Alexander 
Otero aermekanisto, konsideras la 
teknikan instalaĵon por la bremsaj 
kaj la materialo solidaj. 

Por la fervojistoj de la M Pinar del Rio" 
la kompromisoj interkonsentitaj 
signifas pli ol slogano. 

Trakudo de Ernst Quietinsky 
laŭ retpaĝoj. 


Adreso : 

KATALUNA ESPERANTA 
FERVOJISTA ASOCIO 
Strato Josep Tarradellas, 

192 Renfe Stacidomo 
08901 UHospitalet de Llobregat 
KATALUNIO HISPANIO 

22-A IJSTTERJSTACIA FESTIVAEO 
27 dec 2005 - 3 jan 2000 

kun plilongiga ebleco ĝis la 4-a de januaro 2006 

La tradicia novjara aranĝo por familioj kaj 
plenkreskuloj en germana urbo Trier. 
Internacia Festivalo (IF) prezentas specifan 
programon por mezaĝuloj (“dua generacio") kaj 
junaj familioj kun aŭ sen infanoj. IF okazas sub 
profesinivela gvido kun ĉ.160 - 200 personoj el 20 
landoj. 

Por pliaj informoj, sin turni al: 

Hans-Dieter PLATZ 

Postfach 1148 DE-34 303 NIEDENSTEIN 
(Germanio) 

Tel/fakso: 05624-8007 Poŝtelefono: 0171-4964558 
(internacia: +49 sen komenca 0) 

Retadreso: HDP@ internacia-festivalo.de 
IF en interreto: www.internacia-festivalo.de 
mailto: niemann @ kabelmail.dk 


Willi Brandenburg 

29.03.1922- f 03.08.2005 
Li devis militi kaj neniam forgesi tion. 

Por la paco li volis mem ion fari. 

Li lernis kaj disvastigis Esperanton. 
"Neniam plu militon" estis konvinko. 

Li transprenis respondecon kaj batalis, 
tiom longe kiel li povis, persiste kaj foje obstine. 
Lia familio estis sia centro de gravito. 

Li restos inter ni. 

Funebra diservo okazis la 8-an de aŭgusto 2006 

IFEF kondolencas a! Haj edzino kaj famf/io. 


















